open-index/open-wikipedia-markdown huggingface dataset:
Gianni Fava

El **Giovanni "Gianni" Fava** (Viadana, 8 de masg del 1968 l'è 'n ex politegh italian de la Lega Nord, incoeu dirigent sportiv, president del Rugby Viadana e consejer de la Federazzion Italiana Rugby e del World Rugby.

## Biografia
El Fava l'è nassud a Viadana, ma l'è stad de cà a Pomponesch, pajes de 'l che divegn sindegh cont el 48% di vot in del 1993.

### Politega
In del 1997 l'è elegiud al Consili Provincial de Mantoa e l'è elegiud an'mò sindegh.

In del 2011 a l'è candidad President de la Provincia de Mantoa, ma el perd, e l'è nomnad commissari de la sezion toscana de la Liga.

In del 2013 l'è nomnad assessor a l'agricoltura de la Lombardia in la Sgionta del Maron, e per quella reson chi el se dimet de deputad.

In del 2014 el finiss in sui sgiornai per havé sostegnud la legalizazzion di droeughe linsgere, prima sostegnud e poeu ostegiad del Maron.

A avril 2017 el nonzia de volé candidàss secretari de la Lega Nord contra del Matteo Salvini, cont un programa pussee orientad al Nord e a l'indipendentism, oltra che a l'identitarism, ma el perd in di primarie, cont el Salvin che 'l ciapa pussee del 80% di preferenze.

A luj del 2017 a l'è nomnad del Robert Maron 'me responsabel de la gestion del Referendum consultiv in su l'autonomia a nivell regional.

In di elezzion regionai del 2018 la Liga l'ha scernud de recandidàll no, 'sta scerna l'ha fad inrabì i agricoltor e i imprenditor, che hann domandad la soa reconferma.

### Dopo de la politega
Dopo del 2018 el se slontana de la politega ativa, ma la comenta despess in sui sgiornai e in sui so profil social. El 4 de november 2018 el nonzia formalment de dimetés de consilier comunal e de retiràss de la vita politega.

In del 2020 l'ha tolt part ai celebrazzion per i 200 agn de la mort del Carlo Porta fade de "Impariamo la Lingua Lombarda" e del canal YouTube "Lengua Lombarda".

In del 2021 l'è elesgiud in la Federazzion Italiana del Rugby e poeu 'me member del World Rugby. L'è anca president del Rugby Viadana.

## Alter proget
*Citazioni del e in sul Gianni Fava

## Riferiment
*Assessore leghista: sì alla cannabis Maroni prima ritwitta, poi smentisce
*Gianni Fava nuovo assessore regionale all’Agricoltura
*Elezioni provinciali 2011 - Mantova
*Gianni Fava è il commissario della Lega Nord Toscana 
*Gli imprenditori stanno con Fava: «Va riconfermato» 
*Gianni Fava membro del World Rugby
Attach al bus del Borussua Dortmund del 2017

El 11 de april del 2017 gh'è staa l**'Attach al bus del [[Borussua Dortmund]]** cont de l'esplosiv: L'attacch l'ha coppaa nissun, ma l'ha ferii trè personn, e 'l defensor Marc Bartra l'è staa ferii al pols e operaa. La polizia l'ha seguii dò pist: Vuna terrorista islamega e vuna de tifoseria antifassista, perpoeu confermà che l'è staa terrorism islamegh. La partida, cont l'A.C. Monaco, l'è stada rinviada al dì dopo.
Kim Il-sung

**Kim Il-sung ** (Mangyongdae-guyok, 15 de april 1912 - Pyongyang, 8 de luj 1994) l'è staa el primm president de la Corea del Nord, pader del Kim Jong-il e nono del Kim Jong-un. L'è recognossuu 'me president eterno de la Corea del Nord.
Arma di Carabiner

L**'Arma di Carabiner** (*Arma dei Carabinieri* in italian) l'è la quarta forza armada e la forza de polizia militar ad ordinament militar italian. Se pò ciamà a gratis cont el numer 112. L'è nassuu in del 1814 in del Regn de Sardegna per oeuvra del Vittori Emanuel I de Sardegna.

Hinn part anca de l'Eurogendfor.

## Alter progett

## Vos corelaa
*Forz armaa italian
*Trupp di Carabiner
*Carabiner del Cile
*Carabiner forestai
Sposin

El **sposin** (anca *dit de l'anell* o *anelar* o *sposajott*) l'è 'l quart dit de la man. L'è 'l dit pussee debol, perchè i sò tendin hinn ligaa anca ai sò dit vesin. In la pupart di coltur i anell de l'amor, 'me la vera de spos e l'anell de fidanzament, hinn mittuu in sul dit de l'anell.

## Riferiment
*Dita della Mano: Cosa e Quali Sono? Anatomia, Funzione e Patologie principali

## I dicc de la man
*Mazza-pioeugg
*Frega-oeugg
*Longhignon
*Sposin
*Didin
CryptoLocker

El **CryptoLocker** l'è on ransomware, el primm a vegnì de bon famos, che l'ha scominciaa a spantegàss el 5 de settember del 2013.

El se spantegava principalment via e-mail, cont i allegaa. 'Na voeulta eseguii el cripta determinaa tip de file, e domanda on riscatt, in bitcoin o alter voucher. El malware indepeeluu l'è fazil de scassà, ma la crittografia l'è in sostanza inviolabil.

El malware el gh'ha anca 'n temp limit: Se superaa, i ciav de decriptazion hinn scassaa, ma gh'è di servizi che permetten de recuperàj, in cambi de 'na bona cifra de bitcoin.
Alexis Castle

**Alexis Castle** l'è vun di personagg secondari de la serie TV Castle. L'è la fioeula del protagonista Richard Castle e l'è interpretada de la Molly Quinn.

## Biografia
Fioeula del Castle e de la sò prima miee Meredith, la viv cont el pader e la mammagranda Martha Rodgers in d'on loft a New York. In la stagion terza la troeuva el moros, tal *Ashley*, ma poeu se lassen perchè i gh'ha de separàss per di motivazion de scoeula.

Pocch dopo del San Valentin a l'è rapìda insemma a 'na soa amisa, fioeula de 'n ricch egizian, e la descovriss, in d'on tentativ de fuga, de vess finida a Paris.

A la fin se descovriss che l'obietiv a l'era lee, per vendicàss del nono, spia americana a l'ester, e l'è salvada grazia a lu.

Quand che la Beckett la deventa capitana e 'l sò Popà el ciappa seriament in man el mestee de investigator lee la deventa pussee brava de lu, e la resoeulv di cas senza nanca faghel savè.

## Rapport cont el pader
Alexis l'è ciarament pussee matura e responsabil del sò popà, ma lee la se sentiss protegiuda quand che l'è cont lu.
Operazion Ogro

L**'Operazion Ogro** (*Ogro operacioa* in basch, *Operación Ogro* in spagnoeu) l'è stada l'operazion fada in del 1973 de l'ETA che l'ha menaa a la mort del gerarca franchista Luis Carrero Blanco, primm minister de la Spagna e probabil successor del Francisco Franco.

## Quader storegh
La Spagna l'era 'na dittadura militar guidada del caudillo Francisco Franco, in del 1973 voramai ultravottantegn, che l'era capo de Stat e capo del Governo. Luis Carrero Blanco, amis de longa dada del Franco, sò *fedelissim* e reppresentant del franchism pussee pur l'è staa nominaa del Franco capo del governo in del giugn 1973, e donca l'era ciar che a la mort del Franco saria staa Carrero Blanco el sò successor.

## L'attentaa
El 20 de dicember del 1973, come che 'l faseva tucc i dì, el Carrero Blanco l'era appena sortì de la Gesa e l'era dré ad andà in di offizi del governo. Pocch dopo vess salii in su la sò vettura blindada circa 100 kil de esplosiv s'cioppen sotta la strada, e manden a circa 30 meter la vettura, che la va in sul tecc de 'n palazz li arent.

L'esplosion l'ha coppaa subit l'autista e l'agent de scorta del Blanco, oltra a s'ceppà i facciaa di dò edifizzi arent e brusà trenta vettur li arent. El Blanco el moeur minga subit, ma pocch dopo, in l'ospedal 1 ottober dedicaa al Franco.

L'attentaa l'è staa reclamaa di independentista basch de l'ETA, scappaa in Franza, ch'han convocaa 'na conferenza stampa cont i giornalista menaa bendaa in d'on canton senza contrassegn, indova han dii che s'hinn vestii de murator quand che di ver murator lavoraven in su l'impiant elettregh. In la strada han mittuu 45 kg de dinamit, in d'ona macchina arenta 25 kg.

L'ideja a l'inizzi l'era domà de rapìll, ma quand che l'è vegnuu primm minister i terrorista de l'ETA han preferii copàll.

## I conseguenz
La polizia spagnoeula l'ha accusaa *Iñaki Pérez Beotegui* ciamaa "L'ingles" o "Wilson", perchè giamò famos per on attacch a l'ambassada spagnoeula a Londra, e anca i  *José María Beñaran Ordeñana* ciamaa "Argala", *José Ignacio Abaitua* ciamaa "Marquin", *Javier María Larreategui* ciamaa "Atxulo", *José Antonio Urruticoechea* ciamaa "Josu Ternera" e *Juan Bautista Eizaguirre* ciamaa "Zigor".

Scappaa in Franza, hinn staa amnistaa in del 1978 dal Parlament spagnoeu. Argala l'è staa coppaa in quell ann de 'n operazion dinamitarda de estrema destra.

## Alter progett
Onza

On**'onza** a l'è on'unità de mesura: l'è dovrada per el pes, ma in certi cas anca per la longhezza.
Defatti in Lombardia l'onza l'era la part quella di dodes d'on *[[Brazz (mesura)|brazz]]*, e donca la rivava arent ai cinch centimeter.
## Bibliografia
*AA. VV., *A cà nossa ai la cünta inscì. Piccolo vocabolario del dialetto di Montagna*, Montagna (SO), Biblioteca Comunale, 1993-1995.
Boris Nikolaevič El'cin

El **Boris Nikolaevič El'cin**, anca **Eltsin**, o **Yeltsin** (in russo: Бори́с Никола́евич Е́льцин, Butka, 1 de febrar del 1931 – Mosca, 23 de april del 2007), l'è staa on politegh russ e, finna al 1991, sovietegh. Primm president de la Federazion Russa dal 1992 al 1999, l'è staa anca president de la RSSF Russa dal 1990 a la fin de l'URSS.

L'era maridaa con la Naina El'cina.
Stema de Bressa

Ol **stema** storeg **de Bressa** l'è un leon azœr, lenguad e armad de ross, in su un scud d'arjent.

## Stema ofiçal de l'aministrazion comunala
Ol stema ofiçal del Cumun de Bressa l'è un scud d'arjent cimad d'una corona con cinq fioron e quater ponte jemade. Ind el camp  un leon d'azœr, lenguad, armad e coad de ross, cond el mot *Brixia Fidelis*, titol dait a la citaa da la Republega de Venezia, per regordar la resistenza ind el assede milanes del 1438.

## Storia
La plu antiga representazion cognossida del stema bressan l'è qella ind un  bassrilev del 1171, ind la Porta Romana a Milan. La scultura la regorda l'aiœt bressan (e de oltre citaa lombarde) ind la guerra contra ol Barbarossa. L'è representad l'ingress dei trupe de Bergem, Bressa e Cremona per ricostruir la citaa de Milan, destruxida da l'imperador ind el 1162. Ol frat qe al guida la procession l'è ol Japoco Vessilifer (de probabel un Umiliad).

Intra ol 1404 e ol 1421 la citaa l'è conquistada del condotier Pandolfo Malatesta de Rimini, qe al se fa ciamar Scior de Bressa. Ol so stema l'è qell citadin, con jontad un circol con dent un'agola coi ale piegade, tegnid del leon ind una zanfa.

Ind el XVII secol l'è staita jondada sora ol scud una corona patriziala, per indicar ol poder del patriziat bressan, qe al costituiva ol Consei General de la citaa.

Ind el 1797, col rivar dei trupe jacobine in citaa, i antig simboi i è tirads vià, e a'l so post i è dovrads qei revoluzionare. Cond l'incoronazion de Napoleon, qe l'ha rimetid a'l so post la nobilitaa, anc Bressa (nominada citaa imperiala) la pœl ciapar un nœv stema: *La bona citaa de Bressa la porta d'arjent ol leopard leonid de ross, con la coda revoltada, terminada del [[cap (araldega)|cap]] [[verd (araldega)|verd]], con la letera N d'or ind el cœr, dermada de tre rœse a ses foie de l'istess. Cimad de la Corona murala a set merl d'or, con sora l'[[agola (araldega)|agola]] qe la nass a'l natural, qe la tegn intra i sgrife un caducee d'or in fassa, ol tut compagnad de do feston intreçads d'uliv e de rover, pariments d'or, dividids intra i do fianc, reundis e pendents in ponta*.

Ind el 1816, col rivar dei austrieg, l'è stait restorad l'antig stema insema la Corona patriziala, con in plu l'Agola Bicefala. Stema confermad con diploma imperial del 30 setember 1854.

Con la conquista de la citaa dei Savoia ind el 1859, ol Cumun l'ha tirad vià l'agola e la corona, e g'è plu staite modifege fina a l'adozion del modern stema ofiçal.

## Galleria d'imajin

File:2122 - Milano, Castello sforzesco - Fregio di Porta Romana (1171) - Foto Giovanni Dall'Orto - 14-Feb-2008.jpg|miniatura|Dei duu soldads  in armadura, ol prim l'è un bergamasc (col Sol Rajant), seguid de un bressan.
File:Stemma brescia s. Giulia.JPG|Ol stema del brev domini dei Malatesta.
File:Brescia Fontana Tagliaferri2 by Stefano Bolognini.JPG|Ol stema su la *[[Fontana Tagliaferri]]*.
File:Brescia Santa Giulia stemma by Stefano Bolognini.JPG|Ol stema cond la Corona patriziala.
File:Blason ville fr Brescia-Empire.svg|Ol stema napoleoneg.
Archivi:Brescia-Stemma.png|miniatura|Ol stema ofiçal a'l dé d'incœ.


## Bibliografia
* 
* 
* 
* 

## Riferiments
Peter Florrick

**Peter Florrick** l'è vun di personagg secondari de la serie TV The Good Wife, marii de la protagonista Alicia Florrick, interpretaa da Chris Noth.

## Biografia

Procurator de Stat de la Contea de Cook, el borla in desgrazia per on scandol de prostituzion e corruzion e 'l vegn menaa via. E donca la sò miee la torna in attività 'me avocata.

'Na voeulta reabilitaa, el se candida cont el Partii Democrategh 'me Governator de l'Illinois, e 'l vinc.

### La fin
In di ultim puntaa l'è indagaa de l'FBI per corruzion, per avè accusaa minga el fioeu de 'n sò finanziator. I proeuv menaa de l'accusa vegnen semper pussee debol, e donca 'na voeulta che l'accusa la parpoeugn on plea bargain de 1 agn de libertà vigilada lu 'l accetta e 'l se dimett. Lilinscì el descovriss che la sò carriera politega l'è considerada finida, e che i sò finanziator voeuren supportà la sò miee Alicia Florrick, ch'eren dré a divorzià.
Terrorism

El **terrorism** l'è l'us de la violenza in manera sistematega e de solit indiscriminada per ottegnì on resultaa politegh e social e influenzà la manera de viv e de pensà de 'na società.

## Riferiment
*Terrorismo - Treccani

## Alter proget

## Vos corelade
*Ator violent minga statal
Reunificazion coreana

La **reunificazion coreana** (hangul: *통일*, hanja: *統一*, romanizzazion revista *Tong-il*, McCune-Reischauer: *T'ongil*) l'è l'ideja che la voeur la creazion de 'n unegh Stat con dent la Corea del Nord e la Corea del Sud. El process l'ha vist i sò primm barlum de lus cont la deciarazion Nord-Sud del 15 de giugn del 2000, indova i Stat se impegnaven a unificàss in del futur cont on procediment pacifegh.

## Alter progett

## Vos corelaa
*Relazion in tra la Corea del Nord e la Corea del Sud
DMZ

Ona **DMZ** l'è, in informatega, on tocch de LAN che 'l ospita di servizzi che i gh'han de podè vess doperaa de foeura e che donca l'è parzialment isolada per permett domà di connession limitaa cont el rest de la red, in manera che in cas de attacch informategh se pò domà compromett el servizzi daa del server de la DMZ, tipicament el server web o el server di e-mail. 

El nomm a l'è on acronim de l'ingles *Demilitarized zone*, o ben *[[zona desmilitarizzada]]*.
Stema de Cremona

Ol **stema** storeg **de Cremona** l'è un scud fassad de ross e d'arjent.

## Stema ofiçal de l'aministrazion comunala
Ol stema ofiçal del Cumun de Cremona l'è partid: ol prim fassad de ross e d'arjent; ol segond d'azœr al braç vestid de ross e d'arjent qe al strens ind la man una balla d'or. Sora tœt una corona jemada a cinq fioron.

## Storia
Ol plœ antig stema cremones cognossid l'è una crox d'arjent in camp ross (simbol di citaa filo imperiale) ind la fin del XIII secol. Ind el secol dopo l'è jamò deventad un fassad ross sœ camp d'arjent; ind un codex del 1478 l'è segnad come *fassad de ross e d'arjent*.

Ol braç qe al tegn la balla d'or al vegn da una lejenda popolara con un fond storeg: Cremona, quand a l'era sota ol poder del Sacro Roman Impero, la g'hiva de dar a l'imperador ogne ann come tribut una balla d'or massess de 3 kg. Stœfa de la situazion, la citaa l'ha lançad una sfida: Janen de la Balla (in italian *Giovanni Baldesio*), gonfalonier de la citaa, l'ha sfidad a duell Enric IV, s-ciet de l'imperador, e in cas de vitoria la citaa l'avress plœ pagad ol tribut. L'è indaita insé e Cremona l'è deventada un liber cumun.

Ol simbol del braç al g'è jamò ind el '300, ma for del stema, come cimier. E l'è restait insé fina al prencepe del XIX secol, quand l'è stait inserid (per un error araldeg) come partid ind el scud, ma sœ sfondo neger e mìa azœr come al dé d'incœ.

## Galleria d'imajin

File:Blason Gentioux-Pigerolles 23.svg|Ol prim stema de la citaa.
File:Cremona03.jpg|Ol stema storeg sœl Torraz.
File:Cremona, Italia - panoramio (6).jpg|Ol stema con la jonta del braç con la balla.
Archivi:Cremona-Stemma.png|Ol stema ofiçal al dé d'incœ.


## Bibliografia
*''Lo stemma comunale di Cremona'' - turismocremona.it 
*''Storia dello Stemma'' - sit de la Provincia
*''Stemma della città'' - cremonacitta.it

## Riferiments
Vito Crimi

El **Vito Crimi** (Palermo, 26 april 1972) l'è 'n politegh italian, elegiuu Senator cont el Moviment 5 Stell in la legislatura quella de XVII. L'è vun di member de la Commission Permanenta di Affar Costituzionai.
Miguel Gotor

El **Miguel Gotor** (Roma, 18 april 1971) l'è 'n politegh italian, Senator per el Partii Democrategh, che poeu ha lassaa per fondà l'Articolo 1 – Movimento Democratico e Progressista in la legislatura quella de XVII. L'è vun di member de la Commission Permanenta di Affar Costituzionai.
Poder legislativ

El **poder legislativ** l'è, in la separazion di poder, la possibilità de fà di legg, tipicament dada ai Parlament e, in di Stat regionalista/federalista, ai Consili di Autonomij.

Tipicament anca el governo, titolar del poder esecutiv, el gh'ha la possibilità di fà di legg, ma domà o cont la delega del Parlament o con la conferma successiva de l'att.
Anna Maria Bernini

L**'Anna Maria Bernini** (Bologna, 17 de agost del 1965) l'è 'na politega italiana, ministra de l'università per Forza Italia del 22 de ottober 2022 in del governo Meloni.
Luigi Zanda

El **Luigi Zanda** (Cagliari, 28 november 1942) l'è 'n politegh italian, Senator per el Partii Democrategh in la legislatura quella de XVII. L'è vun di member de la Commission Permanenta di Affar Costituzionai e di affar forestee e emigrazion.
Lucio Malan

El **Lucio Malan** (Luserna San Giovanni, 30 luj 1960) l'è 'n politegh italian, Senator per Forza Italia in la legislatura quella de XVII, legislatura che l'è staa vun di member de la Commission Permanenta di Affar Costituzionai.
Patrizia Bisinella

La **Patrizia Bisinella** (Camposampiero, 25 giugn 1970) l'è 'na politega italiana, Senator per el partii Fare! e Lega Nord in la legislatura quella de XVII. L'è vun di member de la Commission Permanenta di Affar Costituzionai. L'è fidanzata cont el Flavio Tosi.
Referendum Costituzional del 2017 in Turchia

El 16 de april del 2017 gh'è staa on **[[referendum]] costituzional in [[Turchia]]** per decid se approvà o scassà 18 emendament a la Costituzion turca, fioeui de 'n accord in tra el partii del Recep Tayyip Erdoğan e 'l partii nazionalista turch, che scassarien la figura del primm minister, e donca avarien trasformaa la Turchia da republega parlamentara a republega presidenziala, oltra a scassà i cort militar, volzaa fiss el roeul e i poder del president e volzà a 600 i member del Parlament turch.

El referendum l'è staa in d'on clima de emergenza dovuu al Tentativ de Colp de Stat in Turchia del 2016, e donca i sò parpoeust hinn anca miraa per cavà via poder ai soldaa, che hinn garant de la laicità del Stat comè de princippi kemalista: Per esempi i omen ligaa ai forz armaa devegnen ineleggibil, e l'è pu obbligatori fà la leva militar per andà in politega.

I primm sondagg eren a favor del no, ma quej di ultem di hinn vegnuu a favor del sì, de pocch. E se i primm exit poll daven vincitor el sì de oltra el 60%, a la finn hinn staa confermaa i ultem sondagg pre-votà cont ona vittoria del sì votaa del 51,3% di elettor, e la vittoria del no ad Ankara e Istanbul.

## Riferiment
*Referendum in Turchia, Erdogan vince sul filo di lana. Insorge l'opposizione
Baston (pan)

El **baston** (a Ciavenna: [ba'ʃtuŋ]) l'è ona manera de fà el pan, de origin francesa.
A l'è faa de pasta molla e 'l gh'ha la forma piatta e compagna de 'n rettangol. El ven spartii giò, in manera lingera, in trii o quatter part.
Se la forma l'è piscinina, el ven ciamaa anca *bastonin*.
## Bibliografia
*Giacinto Caligari, *Chiavenna in dialetto*, Ciavenna, Centro Studi Chiavennaschi, 1970.
Cocon (formagg)

El cocon (a Ciavenna: [ko'koŋ]) a l'è on formagg ciavennasch.
A l'è faa de ricotta (de cavra) e 'l gh'ha ona forma redonda. Se l'è de forma piscinina el ven ciamaa *coconin*.
## Bibliografia
*Giacinto Caligari, *Chiavenna in dialetto*, Ciavenna, Centro Studi Storici Chiavennaschi, 1970.
Boffetta

La **boffetta** (a Ciavenna: [bu'feta]) a l'è on mangià tradizzional ciavennasch.
A l'è ona micchetta del pes pu o manch d'on ett, e l'è fada con la farina de semola. La gh'ha la forma d'on panettonin, e l'è tajada giò diametralment: in 'sta manera a gh'è on poo de busciament dovuu al levaa.
## Bibliografia
*Giacinto Caligari, *Chiavenna in dialetto*, Ciavenna, Centro Studi Storici Chiavennaschi, 1970.
Arma chimica

L**'arma chimica** l'è 'n arma de destruzion de massa che la dopera i proprietà tossegh de 'na sostanza per ferì o coppà la gent. Doperaa a nivell militar soratutt in la prima guerra mondial, i armi chimegh han mostraa subit i sò limit, comé quell de vess pocch generich e de podè donca taccà i stess che l'han doperada, e el gh'ha avuu on fort us soratutt in del genocidi, per esempi quell di curd, o in di guerr civil. L'è staa anca doperaa, 'na voeulta, per el terrorism de la setta Aum Shinrikyō per i attentaa in la metropolitana de Tokyo del 1995.

I primm armi chimich i eren di pesticida o insetticida, che poeu s'è descovert che pòden coppaa i omen, ma incoeu gh'è di studi specifegh per di noeuv sostanz specifegh per dannegià el sistema nervos di omen.

L'ONU l'ha spartii i armi chimegh in trè categorij:
***Lista 1**: I sostanz che i gh'ha nissun (o squasi) us legittim e pòden vess deviluppaa domà per la ricerca medega o protettiva, comé il sarin, el gas mostarda, la ricina, el VX e tucc i gas nervin.
***Lista 2**: I sostanz che pòden avègh di fonzion util in su la bassa scala, comé 'l dimetil metilfosfonaa, precursor del sarin ma ritardant di foeugh.
***Lista 3**: I sostanz cont di us industriai legittim ma che pòden vess doperaa per fà di armi chimegh.

## Alter progett
Micca

Ona **micca** a l'è ona forma de pan tipega de la Lombardia.
A segonda di sitt, la pò 'veggh di preparazzion diferent; per esempi a Ciavenna la se fa cont el giontà insemma duu pugn de farina dura impastada, per poeu daggh ona formina orizontal.
## Bibliografia
*Giacinto Caligari, *Chiavenna in dialetto*, Ciavenna, Centro Studi Storici Chiavennaschi, 1970.
Vegg comun de la Provincia de Sondri

## XIX secol
* Aqua, taccada a Tresiv in del 1867.
* Boffett, taccaa a Piateda in del 1867.
* Campedell, taccaa a Ciavenna in del 1802.
## XX secol
* Camvigh, taccaa a Morbegn in del 1938.
## XXI secol
* Menaroeula, taccada a Gordona in del 2015.
Mario Mauro

El **Mario Mauro** (San Giovanni Rotondo, 24 luj 1961) l'è 'n politegh italian, Senator per la Scerna Civega e Democrazia Solidale prima e da marz del 2017 cont Forza Italia in la legislatura quella de XVII, legislatura che l'è staa vun di member de la Commission Permanenta di Affar Costituzionai.
Doss Cornin

El **Doss Cornin** (ciamaa anca *Mott Cornin*, o domà *Cornin*; in la prononzia local: [kor'niŋ]; italian: Dosso Cornin) a l'è ona montagna di Alp Retich. A l'è volt 2.775 meter sora el nivell del mar, e 'l ciappa quell nomm chì perchè 'l gh'ha squasi la forma d'on corn.
El se troeuva arent a la Val Grosina, a nord-ovest de la Bocchetta de Pescioeula, e a ovest del Doss Campesell.
## Referiment
Doss Campesell

El **Doss Campesell** (it: *Dosso Campesello*) a l'è ona scima di Alp Retich, in Valtolina.
A l'è volt 2.510 meter sora el nivell del mar, e a l'è denter al territori comunal de Grosott.
El se troeuva al princippi de la Vall de l'Arteggion, e a nord-est del Doss Cornin.
## Referiment
Doss de l'Arlaa

El **Doss de l'Arlaa** (prononzia local: [dɔs de lar'lɛ:]; it. *Dosso Arlate*) a l'è ona scima di Alp Retich, in Valtolina.
A l'è volt 2.367 meter sora el nivell del mar, e a l'è denter al territori comunal de Grosott. El se troeuva a sud-est di Scimm de Campian e del Doss Cornin. A l'è anca la scima de quell conoida de indè che partissen i riaa ciamaa Vall Cornin, Ruvinasc e Arlaa.
## Referiment
Prada

## Toponem
***[[Prada Campustazz|Prada]]** (it. *Prata Camportaccio*), comun de la Provincia de Sondri.
***[[Prada (Cort Palasi)|Prada]]** (it. *Prada*), frazzion de Cort Palasi, in Provincia de Lod.
***[[Prada (Grosott)|Prada]]** (it. *Prada*), frazzion de Grosott, in Provincia de Sondri.
***[[Prada (Pos'ciav)|Prada]]** (it. *Prada*), frazzion de Pos'ciav, in di Grison.
## Olter
***[[Prada (cà de moda)|Prada]]**, cà de moda italiana.
Elezion primari de la Liga Nord del 2017

El 14 de magg del 2017 gh'è staa i **[[elezion primari]] de la [[Liga Nord]]**, i segond in la soa storia, dopo quej del 2013 ch'han menaa a l'elezion del Matteo Salvini a secretari federal del Partii, che poeu han vist el 21 de magg el congress federal del Partii a Parma.

## Diritt de vot
Per votà e firmà i candidatur boeugna vess SOM, ossia soci tesseraa 'me militant, da almen on ann al 31 de dicember del 2016, e tucc i candidaa i gh'ha besogn de 1000 firmi per vess candidaa.

## Candidaa
S'hinn candidaa el secretari de prima Matteo Salvini e l'assessor lombard a l'agricoltura Gianni Fava. El programma del Salvini l'è pussee orientaa al destaccà la Lega dal Nord e in del trasformàlla in d'on partii a nivell statal euroscettich, inveci quell del Fava l'è pussee orientaa al Nord e a la question settentrional e contrari al sortì de l'Union Europea.

### Appogg
A favor del Fava s'è s'ceraa el President de la Liga Umbert Bossi, oltra al president lombard Robert Maron, che l'ha parlaa de "fin de la Liga lepeniana" e 'l deputaa emilian Gianluca Pini.

A favor del Salvini s'hinn s'ceraa senator 'me el Gian Marco Centinaio e 'l vicepresident del Consili Regional de la Lombardia Fabrizio Cecchetti.

## Resultaa

### Resultaa per region

## Reazion
La pupart del Partii el s'è compattaa subit cont el secretari elegiuu Salvini, e 'l Gianni Fava l'ha nonziaa de restà in del partii per dà vos ai autonomista e indipendentista de la Liga Nord.

Inveci el President del partii Umberto Bossi l'ha dii de valutà l'addio a la Liga, partii finii, per lu, dopo de la vittoria del Salvini.

## Riferiment
*Lega Nord, primarie il 14 maggio. Congresso il 21
*Fava, ho firme,partecipo a primarie Lega
Stema de Crema

Ol **stema** storeg **de Crema** l'è un scud d'arjent cond el cap de ross.

## Stema ofiçal de l'aministrazion comunala
Ol stema ofiçal del Comun de Crema l'è ol stemma storeg con sora una corona marqionala, cimada de un elm cond un braç (dreit) armad metid intra duu corn de cerv, qe al tegn una spada d'arjent, cond l'elsa d'or, qe l'è dree a taiar l'ultem grop del corn manzin. Ol scud l'è circondad de duu ram de rover e de lavor ingropid d'un bindel cond i color del scud.

## Storia
Dop de la distruzion per man del Barbarossa e dei so liads ind el assede del 1159, la ricostruzion de la citaa l'è staita proibida con decret imperial fina a la fraca de l'imperador contra la Liga Lombarda. Ol 7 de maj del 1185, a la cerimonia per ol començar dei lavor, g'è anc l'imperador e ol so jender, Guglielm V del Montferrad, qe al dona a la citaa i so insegne (qelle de la fameia dei Alerameg), d'arjent a'l cap de ross.

Ol 28 de marz del 1797 i trupe francese i fa ol so ingress in citaa, e per circa tri mis (fina a la creazion de la Republica Cisalpina, ol 9 de lœi del 1797) la citaa l'ha costituid la Republega Cremasca. Ol stema l'era a bande d'or e d'arjent.

A l'incoronazion del Francesc I cond la Corona Ferrea a Monza (ol 6 de setember del 1838) g'è anc l'Arald de la Regia Citaa de Crema. In su l'uniforma g'è ol stema citadin ind el Regn Lombard-Venet: ol braç e i corn i è denter a'l scud (ind la part rossa), qe g'ha sora una corona marqionala tegnida de l'Agola Bicefala.

## Galleria d'imajin

File:Blason marquisat it Montferrat 1.svg|Stema dei Alerameg, storeg Scior del Montferrad.
File:Crema - Torrazzo - panoramio.jpg|Ol stema sul Torraz.
File:It ecremasca.gif|Ol stema de la Republega Cremasca.
Archivi:Crema (Italia)-Stemma.png|Ol stema ofiçal a'l dé d'incœ.


## Riferiments
Stema de Com

Ol **stema** storeg **de Com** l'è un scud ross con una crox d'arjent.

## Stema ofiçal de l'aministrazion comunala
Ol stema ofiçal del Cumun de Com l'è: de ross a la crox d'arjent centrada, al mot *Libertas* de neger in banda ind el quart canton. L'è stait ricognossid con decret del Capo del Govern del 17 avril 1936.

## Storia
La crox bianca in camp ross la nass in Lombardia come simbol gibellin, derivada da la Blutfahne, la bandera de l'imperador del Sacro Roman Impero.

Ol simbol citadin l'è descrid per la prima volta come *rubra signa* (segn ross), con sota-intendid *cum cruce alba* (con crox bianca), ind un poema sœ le guerra di Dex Agn (1118-1127) con Milan, componida da un anonem comasc de l'epoca. 

La plœ antiga rapresentazion cognossida del stema l'è ind el stemare de la Biblioteca Trivulziana a Milan (codex n. 1390).

ind el 1680, ind la pianta topografega de Com de un'opera de V. Coronelli, la compar per la prima volta la corona, disegnada come una corona feudala: un circol pien de jeme, con vot ponte (cinq qe i s'pœl veder) perlade.

ind el Regn d'Italia Napoleoneg Com l'è una Bona Citaa de segonda class, a l'antiga crox l'è jontad *ol canton franc destro de [[verd (araldega)|verd]] a la letera N d'arjent, con sora una stella de l'istess*.

Ol 9 de november del 1819, l'imperador Francesc I d'Austria al recognossiva a Com ol titol de "Citaa Regia", e la corona la entra d'ofiçal ind el stema. Dopo la conquista de la Lombardia da part del Regn de Sardegna, la corona l'è cimada da ses fioron d'or (tri qe i s'pœl veder), tegnids da ponte, alternads da quater perle (do qe i s'pœl veder) tegnide da ponte; ol cercc l'è decorad con jeme romboidale e sferige alternade.

### Ol mot ''Libertas''
La prima menzion l'è del 1619, ind l'œvra *Compendio delle croniche di Como* de Francesco Ballarini: segond lu, ol mot latin *Libertas* al vegneress da la liberazion de la citaa dal dominio de Milan grazie al Barbarossa, e l'era scriit ind el mez del stendard comunal.

Al saress stait tirad vià ind le dominazion di Visconts prima e, dopo ol brev periodo de republica, di spagnœi dopo.

A la fin l'è tornad ind el 1859. La scriita la permetiva anc de distenguir-l dal stema del Regn d'Italia.

## Galleria d'imajin

File:Blason ville it Côme (Empire).svg|Ol stema sota ol dominio napoleoneg.
Archivi:Como-Stemma.png|Ol stema ofiçal al dé d'incœ.


## Bibliografia
* ''Stemma comunale'' - Sit ofiçal del Cumun.

## Riferiments
Blutfahne

La Blutfahne (trad. "bandera del sang", "gonfalon de sang" o "insegna del sang", in tedesc anc *blütige Fahne* o *blutbanner*, in latin *vexillum cruentum* o *vexillum roseum imperiale*) l'era una bandera del Sacro Roman Impero, a'l prencepe riservada adoma a'l sovran. L'era ol segn distintiv del *blutgerichtsbarkeit* (trad. "jurisdizion del sang"), ol dirit de tegner una cort de justizia qe la pudiva dar dei pene corporai o la mort. L'era quadrada e de color ross.

Da qesta bandera qé l'è staita derivada la Crox de San Joann Batista, simbol dei citaa gibelline.
Brascià su

El **brascià su** l'è on gest per esprim amor e affett e che 'l consist in del tegnì 'na personna cont i brasc o cont i man e de tegnì i bust di dò personn vesin in tra de lor.

L'è vuna di effusion pussee spantegaa insemma al basin, ma a differenza del basin l'è 'n simbol de affett generich, che 'l pò vess daa in quasi tucc i coltur indifferentement senza problema de età, parentela, amicizia e anca in publegh senza vess stigmatizaa de la società.

Gh'è di studi che disen che 'l brascià su el fa ben, e che 'l mena a relascià l'ossitocina e 'l sbassa la pression del sangu.
Jan van Speijk

El **Jan Carolus Josephus van Speijk** (31 de genar del 1802 – 5 de febrar del 1831) l'è staa  on marinar olandes, deventaa eroe del sò paes per vessès mazzaa cont el sbarà a 'n barilott de polver negra e faa s'cioppà la nav per ammainà no la bandera di Paes Bass, quand che l'era staa brancaa di belga in la revoluzion belga in del port de Anversa.
Cecchin

El **cecchin** (probabilment dal soranomm popolar de l'Imperator d'Austria Cecco Beppe) l'è la personna addestrada per colpì, cont on'arma de foeugh, on bersali che l'è assee lontan e de fàll con precision.

In ambit militar l'è essenzial in la guerrilia urbana e in di forest, e despess l'è fiancaa de 'n alter omm per proteggel. El sò equipaggiament l'è faa principalment de 'n fusil de precision e de on mirin, ma el gh'ha squasi semper di armi curt e bianch per podèss difendes.

## Alter progett
Dridex

**Dridex** l'è on trojan specializzaa in del robà i dacc per andàgh dent in l'home banking cont i macro de Microsoft Word.

Per spantegàss el dopera on sistema via e-mail cont on allegaa che se vert el descarega el payload del malware.

Nassuu intorna al 2015, s'hinn trovaa a fin 2016 di variant che revardaven i criptodanee.

## Vos correlaa
*Locky
*Attacch informategh a la Banca del Bangladesh
Antonio Razzi

L**'Antonio Razzi** (Giuliano Teatino, 22 de febrar del 1948) l'è 'n politegh italian, Senator per el partii Forza Italia in la legislatura quella de XVII e deputaa in quella de XV cont l'Italia dei Valori, che poeu lassa in quella de XVI per andàgh dent in di partii che supportaven el Berlusconi.

L'è famos in Italia per i sò *gaffe* e per la soa scarsa padronanza de l'italian, dovuda anca al fatt de viv a Luserna, e anca per i sò posizion assee a favor de la Corea del Nord.
Stema de Mantoa

Ol **stema** storeg **de Mantoa** l'è una scud d'arjent cond una crox rossa, e ind el prim quart ol bust del Virgiili.

## Stema ofiçal de l'aministrazion comunala
Ol stema ofiçal del Cumun de Mantoa l'è compagn de qell storeg, con in plu i ornaments esterior de citaa.

## Storia
Despos qe l'Sacr Roman Imper l'hiva recognossid ofiçalment ol Cumun de Mantoa ind el 1115, ol stema de la citaa l'è stait definid come una crox rossa in camp bianc. Quase subet però l'è stait jontad ind el canton volt a dreita (mancina per qi al varda) ol bust del Virgiili, nassid a Mantoa.

L'è possibel veder qell stema qé, insema a qell dei Gonzaga (storeg Sior de Mantoa), scolpid per segnar i *Confines platearum* de la citaa, çoè i piaze del mercad.

## Galleria d'imajin

File:Monumento a Virgilio in Piazza Broletto (Mantova).jpg|Ol monument a'l Virgiili in sul Palaz del Podestaa, XIII sec.
File:Mantova-Lapidi mercato.JPG|Ol stema storeg insema a qell dei Gonzaga.
File:Flag of the Duchy of Mantua (1575–1707).svg|La bandera del Ducad de Mantoa.
File:Stemma della Città di Mantova.jpg|Stema ind el  XVI sec.


## Riferiments
Vivald Belcalzer

El **Vivald Belcalzer** (Mantoa inanz del 1250 - despò del 1308 l'è staa on letteraa, notar e consijee mantoan.

## Biografia
L'ha passaa la soa vita comé consijee de la fameja Bonacolsi. I document che gh'hemm incoeu disen che l'era consijee de la soa borgada, e in 'sto roeul chi l'ha firmaa 'na pas in tra Mantoa, Bressa e Verona.

L'è staa el testimoni de la cession de poder dal Bardellon Bonacolsi al nevod Guido Bonacolsi, e poeu l'è staa anca notar de 'n att, dataa 13 de april del 1307, per fondà 'na lianza in tra Mantoa, Verona, Bressa, Parma e Modena.

## L'enciclopedia lombarda
Ind i prim agn del XIV secol l'ha voltaa in lengua lombarda l'enciclopedia De proprietatibus rerum.

## Riferiment
*[BELCALZER, Vivaldo](http://www.treccani.it/enciclopedia/vivaldo-belcalzer_(Dizionario-Biografico)/)
*BELCALZER, Vivaldo
Pass de San Gotard

El **Pass de San Gotard** (italian: *Passo del San Gottardo*; todesch: *Gotthardpass*) l'è on giov de montagna de la Svizzera (Canton Tesin).
El gh'ha on'altezza de 2.106 meter sora el nivell del mar.
El mena de l'Val da la Reuss in de l'Canton Uri a la Leventina.

## Ligamm de foeura
* Uspizi al pass de San Gotard
Lluís Companys i Jover

El **Lluís Companys i Jover** (El Tarròs, 21 de genar del 1882 – Barcellona, 15 de ottober del 1940) l'è staa on politegh e avocatt catalan, leader della formazion politega Esquerra Republicana de Catalunya e president de la Generalitat de Catalunya dal 1934 e longh la Guerra civil spagnoeula.

In esili dopo de la vittoria franchista, l'è staa consegnaa a Franco de la Gestapo, e poeu i franchista l'han fusilaa. L'è l'unegh capo de stat in Europa democraticament elegiuu a vess staa condanaa a mort.

## Alter progett
Alternativa Popolar

**Alternativa Popolar** (**Alternativa Popolare** in italian) l'è 'n partii de center-destra fondaa el 18 de marz del 2017 comé successor del Nuovo Centrodestra. El president l'è ancamò l'Angelino Alfano e gh'è staa di delegaa comé  Beatrice Lorenzin, Enrico Costa, Roberto Formigoni, Fabrizio Cicchitto, Maurizio Lupi e di alter de tutta Italia.

## Storia
L'è nassuu comé tentativ de dàgh 'na cà a tucc i moderaa d'Italia, dopo che Forza Italia l'ha scernuu de liàss cont la Liga Nord. A fin 2017 l'ha scernuu de separàss consensualment, dòpo che l'Alfano l'ha nonziaa de recandidàss no. L'ala sinistra del partii l'ha tegnuu el simbol de AP, quella destra la gh'avarà el simbol del desligaa Nuovo Centrodestra, e 'l grupp parlamentar el restarà unii finna a fin legislatura. La sinistra la se candida in la lista Civica Popolare per el center-sinistra cont la Beatrice Lorenzin

In di regionai in Lombardia la pupart di member de Lombardia Popolare l'ha scernuu de sgiontàss in Noi con l'Italia per supportà Attilio Fontana, anca se la posizion offiziala de AP, semper in Civica Popolare, a l'era per el Giorgio Gori.

In Lazio, dòpo 'n appogg a Nicola Zingaretti deciden de candidàss indeperlor dòpo de la lianza del Zingaretti cont Liber e Inguai cont el Jean-Leonard Touadi, ex collaborator del Zingaretti.

## Vos corelaa
*Noi con l'Italia
*Civica Popolare
Sitt palafitticol preistoregh intorna ai Alp

I **Sitt palafitticol preistoregh intorna ai Alp** hinn 'na seri de 111 sitt arceologich palafitticol in di Alp, o in di zon arent che se troeuven in Svizzera, Austria, Franza, Germania, Italia e Slovenia. Dal 2011 hinn di Patrimoni de l'Umanità UNESCO. Domà on quaj sitt l'è staa scavaa, e l'ha permituu de capì mej la vita di noster antenaa e de comé interagiven cont l'ambient. 

## Elench
Grespi d'Ada

**Grespi d'Ada** (*Crespi d'Adda* in italian) l'è 'na frazion del comun bergamasch de Cavriat, Patrimoni de l'Umanità UNESCO dal 1995 per la soa importanza storega e architettonega. L'è on villagg operari fondaa in del 1875 del Cristoforo Benigno Crespi e poeu passaa al fioeu. L'è arent a l'union in tra i fium Bremb e Ada.

I edifizzi pussee important hinn la Villa Crespi, cà di padron che doperaven quand che i eren lilinscì, l'opifici indova trasformaven el tissuu in materia prima, la scoeura e la Gesa, dedicada al Santissim Nomm de Maria.

I cà di operari e quej di dirigent i eren different, ma semper dignitos.

## Immagin

File:2012-04-25 Crespi d'Adda abitazione del direttore.jpg|Abitazion di direttor
File:2012-04-25 Crespi d'Adda abitazione bifamiliare tipica verde giada.jpg|Bifamiliar per i operari
File:2012-04-25 Crespi d'Adda villa-castello.jpg| La Villa Crespi
File:2012-04-25 Crespi d'Adda Chiesa ss Nome di Maria.jpg|La Gesa
File:Crespi cimitero.jpg|El foppon
File:2012-04-25 Crespi d'Adda scuola.jpg|La scoeura
File:Crespi d’Adda (Ian Spackman 2007-007-32).jpg|L'opifici
Giovanni Endrizzi

El **Giovanni Endrizzi** (Agordo, 2 settember 1962) l'è 'n politegh italian, Senator per el Moviment 5 Stell in la legislatura quella de XVII, legislatura che l'è staa vun di member de la Commission Permanenta di Affar Costituzionai.
Metress

In del BDSM la **metress**, o anca **dominadora** l'è la donna che la gh'ha on roeul dominant. In del stereotip la gh'ha on vestii in latex o in pell negra, di tacch volt e di frustitt.

L'è in d'ona posizion de superiorità e autorità rispett al sò s'ciav, e donca el domina. El termin, anca se nassuu in l'ambient sadomas, l'è doperaa anca in di ambient del feticismo per indicà quella che la porta innanz i gioeugh.
Manuela Repetti

La **Manuela Repetti** (Novi Ligure, 17 dicember 1966) l'è 'na politega italiana, senatora in del Gruppo Misto in la legislatura quella de XVII, legislatura che l'è stada vun di member de la Commission Permanenta di Affar Costituzionai.
Roberto Cociancich

El **Roberto Giuseppe Guido Cociancich** (Milan, 26 giugn 1961) l'è 'n politegh, avocatt ed educator italian, Senator dal 2013 al 2018 per el Partii Democrategh in la legislatura quella de XVII e  president de la Conferenza Internazionala Cattolega del Scautism dal 2011.

## Biografia
Fioeu de 'n esul istrian el nass e cress a Milan e in del 1980 el se diploma al Licee Classigh Manzon. Quatter agn dopo l'è laureaa in giurisprudenza, cont ona tesi in sul diritt internazional privaa. El partecipa a dì studi de avocatt e 'l fonda el sò in del 2004 e l'è president del studi CREA Avvocati Associati dal 2014.

A l'è da semper impegnaa in del volontiariaa e in del scautism: L'ha faa nò el servizzi militar e l'ha scernuu de fà quell civil in d'ona comunità per disabij. L'è dal 2011 President de la Conferenza Internazionala Cattolega del Scautism.

Sposaa, el gh'ha trii fioeui.

## Carrera politega
L'ha sostegnuu el Matteo Renzi ai elezion primari de Italia Bene Comune del 2012 e in di elezion del 2013 a l'è elegiuu Senator in Lombardia per el Partii Democrategh. El deventa member de la Commission Ester e capogrupp del PD a la Commission Affar Europee. In del 2014 'l entra in la Commission Affar Costituzionai e in la Commission Contenzios.

A l'è staa vun di sostenitor pussee important de la reforma costituzionala Renzi-Boschi: L'ha faa l'inscì ciamaa "cangor" per tajà via la pupart di emendament e l'è staa coordinator de la campagna per el Sì a nivell territorial. L'ha sostegnuu in del 2017 la ratifica de la Carta Europea di Lengov Regionai e Minoritari senza riferìss a l'elench de la legg 482/99.

Per i elezion politegh italian del 2018 a l'è candidaa in del collegi plurinominal Vares, Comm, Lecch e Sondri e l'è mìnga elegiuu.

## Riferiment
*Scheda di attività al Senato
*La mossa Cociancich, il capo scout di Renzi affonda l’opposizione
*OpenPolis
*Senatori PD
*Elezioni politiche 2018: i candidati del Pd in provincia di Lecco
*Una nuova sfida mi attende!

## Oeuver
* 
* 
* AA.VV., *Guide to European Company Laws*, Londra, Sweet and Maxwell, 2008, ISBN 978 04-2193-2708
* AA. VV., *Project Finance*, Londra, Thomson Reuters, 2012
Morris Worm

El **Morris Worm**, ciamaa anca *Internet Worm*, a l'è staa el primm worm a spantegàss via Internet e che l'ha menaa a la prima condanna per creazion de malware al sò creator: Robert Tappan Morris, laureaa a la Cornell University.

El worm l'era minga scritt per danneggià i sistema, ma per misurà Internet e 'l doperava on poo de fall in UNIX e in di sò programma de red. Però per ona mala programmazion el podeva colpì pussee de 'na voeula i sistema, e donca provocà i dagn de 'na fork bomb.

## Riferiment
*Come il Morris Worm ha cambiato per sempre la storia di internet
Màren

**Màren** (*Marne*) l'è 'na frasiòn del cumün bergamasch de Filàgh.

El paes a l'è stai un cumün indipendent fin al 1958.

## Munümènt e sitt interesànt

* El castèll
* La Cesa de San Burtulumè

## Persunàgg

* Maurizio Malvestiti, (1953), vesc de Lod.

## Note
Jean-Luc Mélenchon

El **Jean-Luc Mélenchon**  (Tanger, 19 de agost del 1951) l'è on politegh franzes, fondator del Parti de Gauche e candidaa ai elezion presidenziai in Franza del 2012 cont el Front de Sinistra indova l'ha ciappaa el 11% e in di elezion del 2017 e 2022 cont el moviment La France Insoumise.
Attentaa di Champs-Élysées del 2017

El 20 de april del 2017 gh'è stada 'na sparatoria in tra tre poliziott e tre terrorista armaa de Kalashnikov in di Champs-Élysées. On poliziott l'è mort, inscì comé on terrorista. I alter du hinn staa catturaa, e l'ISIS l'ha revendicaa l'attacch.
Giuseppe Cucca

El **Giuseppe Cucca** (Bosa, 30 luj 1957) l'è 'n politegh italian, Senator per Italia Viva in la legislatura quella de XVIII e per el Partii Democrategh in la legislatura quella de XVII, legislatura che l'è staa vun di member de la Commission Permanenta de la Giustizia.
Ciro Falanga

El **Ciro Falanga** (Torre del Greco, 23 genar 1951) l'è 'n politegh italian, Senator independent elegiuu cont el Popol de la Libertà in la legislatura quella de XVII, legislatura che l'è staa vun di member de la Commission Permanenta de la Giustizia.
Liuteria tradizionala cremonesa

La **liuteria tradizionala cremonesa** l'è un'antiga forma de artejanad tipega de Cremona, indove i è costruids i instruments a arc, come i violin, i viole, i violoncell e i contrabass.

**I savir e ol savir far liutare de la tradizion cremonesa** (italian: *Saperi e saper fare liutario della tradizione cremonese* - ingles: *Traditional violin craftsmanship in Cremona*) l'è deventada part de la lesta dei Patrimoni orai e miga materiai de l'umanità de l'UNESCO ind la VII conferenza de Paris del Comitad Intergovernativ.

## Storia
La liuteria l'ha començad a desvilupar-s a Cremona ind el XVI secol, grazie a la fameia Amati, pœ evolude coi fameie Stradivari, Guarneri e Bergonzi. Qelle famee qé, qi i lavorava ind i so botege, i se tramandava i secrets de la lavorazion de pader in fiœl. Ol plœ famos dei artista cremones l'è Antonio Stradivari, e la so cà al dé d'incœ l'è deventada un musee, coi so arnes e dissegn orijinai.

## Tenica
I instruments a arc i pœl vesser realizads in manera diversa, ma i liuter cremones i ha desvilupad una tenica considerada come unega al mond.

Per ogne strument i è modellads e metids insema a man plœ de 70 divers toc de legn, ognun dei quai al g'ha besogn de una lavorazion diversa sœ la bas de la risposta acustiga qe al g'ha: per qell motiv qé i ga sarà mai duu violin inguai. Ogne part del violin la g'ha de vesser faita con un legn particolar, cernid e stajonad al natural, perqè la so preparazion la pœl miga vesser forzada o faita in manera artifiçala.

I pœl miga vesser dovrads dei parts industriai, e l'è proibid ol dovrar dei vernix a sbrof. Tants elements de l'istrument, qe i somea adoma de veder, i è in realtaa funzionai per l'amplificazion del son o per protejer-l da rotura: dobia carateristica tipega dei prim violin.

Ol liuter al sta dree a tœta la costruzion dei instruments, da l'arbor a la fin: per qest i riva a far sœ adoma dai 3 ai 6 istruments l'ann.

## Galleria d'imajin

File:Violini.JPG|Violin esponids al Musee del violin de Cremona
File:Cremona-Liuteria.jpg|La vedrina de un liuter a Cremona
File:Cremona - Museo del Violino 2.JPG|Musee del violin
File:Árvore luthiers.gif|Arbor dei liuter
File:Cremona 20.jpg|Arnes dei liuter
File:Varnishing a violin.jpg|Vernixadura de un violin
File:Olga Kholodnaya Stradivarius.jpg|La violinista Olga Kholodnaya la sona un Stradivari


## Tutella
L'antiga tradizion de la liuteria cremonesa l'è tutelada da duu organism: ol *Consorzio Liutai Stradivari* e l*'Associazione Italiana Liutaria*, qe ie representa plœ de 140 artijan. G'è anc la Scœla Internazional de Liuteria de Cremona, fondada ol 21 de setember del 1938

Dopo qe l'è stait recognossid da l'UNESCO, l'è stait dervid, ind el 2013, ol musee del violin ind el Palaz de l'Art de Cremona, ristruturad tœt e a l'interen del qual l'è stait realizad un nœv auditorium per scoltar la musiga sonada coi strument realizads ind la citaa.

## Riferiments


## Ligam de fora
*Sit ofiçal del ''Museo del violino''
Galeria del San Gotard

La **galeria feruviaria del San Gotard** e na costrüziun da 15.003&nbsp;m lungheza tra Airö in d'l Canton Tesin e Göschenen in d'l Canton Uri. La galeria a dü binari. I trènn cun passégger dupéran 8 minüt per passar la galeria.

I lavuur da costrüziun ìn sta de l 1872 a l 1882. La costrüziun era un pruiett da la Svìzzera cun la Germania e l Italia, ad opera da l "Entreprise du Grand Tunnel du Gothard" da Louis Favre. Quasi 5000 uperai ìn venüü dal Italia a lavurà a la galeria. Ul lavur era periculus e mal pagaa. 177 uperai hinn mort. Ul scultur Vincenzo Vela l'ha creaa un monümènt per i vittim da la galeria, chèl sa tröv a la staziun d'Airö.
Maria Mussini

La **Maria Mussini** (Reggio Emilia, 2 genar 1967) l'è 'na politega italiana, senatora independenta elegiuda cont el Moviment 5 Stell in la legislatura quella de XVII, legislatura che l'è staa segretaria de la Commission Permanenta de la Giustizia.
Nico D'Ascola

El **Nico D'Ascola** (Reggio Calabria, 13 febrar 1954) l'è 'n politegh italian, Senator per Alternativa Popolar in la legislatura quella de XVII, legislatura che l'è staa president de la Commission Permanenta de la Giustizia.
Maurizio Buccarella

El **Maurizio Buccarella** (Lecce, 30 luj 1964) l'è 'n politegh italian, Senator per el Moviment 5 Stell in la legislatura quella de XVII, legislatura che l'è staa vice-president de la Commission Permanenta de la Giustizia.
Erika Stefani

La **Erika Stefani** (Valdagno, 18 luj 1971) l'è 'na politega italiana, senatora per la Liga Nord in la legislatura quella de XVII, legislatura che l'è staa vun di member de la Commission Permanenta de la Giustizia. Dal 1 de giugn 2018 al 5 de settember 2019 a l'è ministra per i autonomij in del governo Conte I e in del governo Draghi l'è ministra per la disabilità.